title: 2011 m. kovo 23 d. Europos Parlamento biuro sprendimas, kuriuo iš dalies keičiamos Europos Parlamento narių statuto įgyvendinimo taisyklės

text:
25.3.2011

               LT

               Europos Sąjungos oficialusis leidinys

               C 93/2

         EUROPOS PARLAMENTO BIURO SPRENDIMAS
   2011 m. kovo 23 d.
   kuriuo iš dalies keičiamos Europos Parlamento narių statuto įgyvendinimo taisyklės
   2011/C 93/03
   EUROPOS PARLAMENTO BIURAS,
   atsižvelgdamas į Sutartį dėl Europos Sąjungos veikimo, ypač į jos 223 straipsnio 2 dalį,
   atsižvelgdamas į Europos Parlamento narių statutą (1),
   atsižvelgdamas į Europos Parlamento darbo tvarkos taisyklių 8 straipsnį ir 23 straipsnį,
   kadangi:

               (1)

               Parlamento nariams ir buvusiems Parlamento nariams, gaunantiems pereinamojo laikotarpio pašalpą arba pensiją, kompensuojamos gydymo išlaidos, inter alia, už jų išlaikomus vaikus, kol pastarieji sulauks 21 metų amžiaus, arba ilgiausiai kol jiems sukaks 25 metai, jei jie, pasirinkę dienines studijas, studijuoja arba siekia įgyti profesinių žinių. Jei išlaikomi vaikai serga sunkia liga arba turi negalią, kuri užkerta kelią jiems patiems patenkinti savo poreikius, būtų tikslinga šiam kompensavimui netaikyti jokių amžiaus apribojimų.

               (2)

               Parlamento nariai gali gauti kompensaciją už išlaidas, patirtas vykus į papildomą kelionę, t. y. kelionę, susijusią su jų pareigų vykdymu ne valstybėje narėje, kurioje jie išrinkti, laikantis tam tikrų sąlygų. Būtų tikslinga Parlamento nariams leisti derinti tokią papildomą kelionę su neoficialia papildoma veikla, nedidinant kompensuotinų kelionės ir gyvenimo išlaidų.

               (3)

               Jei Parlamento nariai dalyvauja oficialioje veikloje ne Europos Sąjungos teritorijoje, jiems išimtinėmis tinkamai pagrįstomis aplinkybėmis kompensuojamos pagrįstai kelionės metu patirtos gyvenimo išlaidos, išskyrus išlaidas, patirtas valstybėje narėje, kurioje Parlamento narys išrinktas. Tačiau, turint omenyje, kad pastarosios išlaidos yra neatskiriama kelionės išlaidų, atsirandančių dėl oficialios kelionės, dalis, netinkama jas atimti iš kompensuojamos pagrįstai kelionės metu patirtų gyvenimo išlaidų sumos.

               (4)

               Taisomuoju Europos Sąjungos 2010 finansinių metų biudžetu Nr. 1 (2) padėjėjams skirtos išmokos buvo padidintos 1 500 EUR, siekiant atsižvelgti į padidėjusį Parlamento narių darbo krūvį, įsigaliojus Lisabonos sutarčiai. Europos Parlamento narių statuto įgyvendinimo taisyklės (3) (toliau – įgyvendinimo taisyklės) buvo iš dalies pakeistos, atsižvelgiant į 2009 m. lapkričio 11 ir 23 d., 2009 m. gruodžio 14 d., 2010 m. balandžio 19 d. ir 2010 m. liepos 5 d. Biuro sprendimą (4). Dėl tos pačios priežasties antrasis 1 500 EUR padidinimas buvo įtrauktas į bendrąjį Europos Sąjungos 2011 finansinių metų biudžetą. Tačiau jis buvo laikomas rezerve pagal 2010 m. spalio 20 d. Europos Parlamento rezoliuciją dėl Tarybos pozicijos dėl Europos Sąjungos 2011 finansinių metų bendrojo biudžeto projekto – Visi skirsniai (5). 2011 m. kovo 3 d. posėdyje Biudžeto komitetas nusprendė, kad antrasis padidinimas turėtų būti panaudotas iš rezervo. 2011 m. kovo 7 d. posėdyje Biuras atkreipė dėmesį į šį sprendimą ir pritarė siūlymui, kad įgyvendinimo taisyklės turėtų būti atitinkamai pakeistos, ir

         PRIĖMĖ ŠĮ SPRENDIMĄ:
   1 straipsnis
   Įgyvendinimo taisyklės iš dalies keičiamos taip:

               1)

               3 straipsnio 1 dalies a punktas pakeičiamas taip:

                           „a)

                           Parlamento nariai ir buvę Parlamento nariai, gaunantys pereinamojo laikotarpio pašalpą pagal Statuto 13 straipsnį arba pensiją pagal Statuto 14 ir 15 straipsnius už savo patirtas išlaidas ir už:

                                       i)

                                       sutuoktinių arba nuolatinių santuokos neįregistravusių partnerių, kaip apibrėžta 58 straipsnio 2 dalyje, patirtas išlaidas, ir

                                       ii)

                                       išlaikomų vaikų, kaip apibrėžta 58 straipsnio 3 dalyje, iki to laiko, kol jiems sukaks 21 metai arba ilgiausiai kol jiems sukaks 25 metai, jei jie, pasirinkę dienines studijas, studijuoja arba siekia įgyti profesinių žinių, arba netaikant amžiaus ribos, jei jie serga sunkia liga arba turi negalią, kas užkerta kelią jiems patiems patenkinti savo poreikius, patirtas išlaidas,

                                 jei sutuoktiniai, nuolatiniai santuokos neįregistravę partneriai ir išlaikomi vaikai pagal jokias kitas teisines nuostatas arba taisykles neturi teisės gauti tokio paties pobūdžio ir tokio paties dydžio išmokų, kaip Parlamento nariai ar buvę Parlamento nariai;“;

               2)

               14 straipsnio a punktas pakeičiamas taip:

                           „a)

                           10 straipsnio 1 dalies b punkte nurodytais atvejais: kvietimas į renginį ar renginio, kuriame dalyvavo Parlamento narys, programa arba kiti patvirtinamieji dokumentai, įrodantys, kad ši kelionė susijusi su Parlamento nario įgaliojimų vykdymu, arba 22 straipsnio 2a dalyje nurodytu atveju – Parlamento nario pareiškimas, kuriame nurodoma, kad kelionė susijusi tik su Parlamento nario įgaliojimų vykdymu;“;

               3)

               22 straipsnis iš dalies pakeičiamas taip:

                           a)

                           2b dalis pakeičiama taip:
                           „2b.   Prie prašymų atlyginti išlaidas už keliones, kai vykstama dalyvauti veikloje Parlamento nario ar Europos Parlamento frakcijos kvietimu, turi būti pridedami patvirtinamieji dokumentai, rodantys, kad kelionė buvo susijusi su Parlamento nario įgaliojimų vykdymu.“;

                           b)

                           pridedamos šios dalys:
                           „2d.   Parlamento nariai gali derinti papildomą kelionę su neoficialia papildoma veikla, nedidindami kompensuotinų kelionės ir gyvenimo išlaidų.
                           2e.   Veikla, dėl kurios vykstama į papildomą kelionę, nesuteikia teisės gauti kitokios formos viešo ar privataus patirtų išlaidų kompensavimo.“;

               4)

               24 straipsnio 3 dalies c punktas pakeičiamas taip:

                           „c)

                           išimtinėmis tinkamai pagrįstomis aplinkybėmis kompensuojamos pagrįstai kelionės metu patirtos gyvenimo išlaidos“;

               5)

               33 straipsnio 4 dalis pakeičiama taip:
               „4.   Didžiausia mėnesio suma, skiriama 34 straipsnyje nurodyto viso personalo išlaidoms padengti, – 18 189 EUR. Nuo 2010 m. gegužės 1 d. ši suma – 19 689 EUR. Nuo 2010 m. liepos 1 d. ši suma – 19 709 EUR. Nuo 2011 m. sausio 1 d. ši suma – 21 209 EUR.“.

         2 straipsnis
   1.   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   2.   Šis sprendimas taikomas nuo tos pačios dienos, išskyrus 1 straipsnio 5 dalį, kuri taikoma nuo 2009 m. liepos 14 d.

      (1)  Europos Parlamento 2005 m. rugsėjo 28 d. sprendimas 2005/684/EB, Euratomas, kuriuo patvirtinamas Europos Parlamento narių statutas (OL L 262, 2005 10 7, p. 1).

      (2)  OL L 183, 2010 7 16, p. 1.

      (3)  Europos Parlamento biuro 2008 m. gegužės 19 d. ir liepos 9 d. sprendimas dėl Europos Parlamento narių statuto įgyvendinimo taisyklių (OL C 159, 2009 7 13, p. 1).

      (4)  OL C 180, 2010 7 6, p. 1.

      (5)  Priimti tekstai, P7_TA(2010)0372.


title: 2015 m. lapkričio 10 d. Tarybos sprendimas (Euratomas) 2015/2228, kuriuo pritariama tam, kad Europos Komisija sudarytų Prancūzijos Respublikos, Europos atominės energijos bendrijos ir Tarptautinės atominės energijos agentūros susitarimo dėl saugos kontrolės priemonių taikymo įgyvendinant Sutartį dėl branduolinių ginklų uždraudimo Lotynų Amerikoje ir Karibų jūros šalyse 1 ir 2 protokolų dalinius pakeitimus

text:
3.12.2015

               LT

               Europos Sąjungos oficialusis leidinys

               L 317/11

         TARYBOS SPRENDIMAS (Euratomas) 2015/2228
   2015 m. lapkričio 10 d.
   kuriuo pritariama tam, kad Europos Komisija sudarytų Prancūzijos Respublikos, Europos atominės energijos bendrijos ir Tarptautinės atominės energijos agentūros susitarimo dėl saugos kontrolės priemonių taikymo įgyvendinant Sutartį dėl branduolinių ginklų uždraudimo Lotynų Amerikoje ir Karibų jūros šalyse 1 ir 2 protokolų dalinius pakeitimus
   EUROPOS SĄJUNGOS TARYBA,
   atsižvelgdama į Europos atominės energijos bendrijos steigimo sutartį, ypač į jos 101 straipsnio antrą pastraipą,
   atsižvelgdama į Europos Komisijos rekomendaciją,
   kadangi:

               (1)

               Komisija, vadovaudamasi 2013 m. balandžio 22 d. Tarybos sprendimu priimtais Tarybos nurodymais, baigė derybas dėl Prancūzijos Respublikos, Europos atominės energijos bendrijos ir Tarptautinės atominės energijos agentūros susitarimo dėl saugos kontrolės priemonių taikymo įgyvendinant Sutartį dėl branduolinių ginklų uždraudimo Lotynų Amerikoje ir Karibų jūros šalyse 1 ir 2 protokolų dalinių pakeitimų (toliau – 1 ir 2 protokolų daliniai pakeitimai);

               (2)

               todėl turėtų būti pritarta tam, kad Europos Komisija sudarytų 1 ir 2 protokolų dalinius pakeitimus,

         PRIĖMĖ ŠĮ SPRENDIMĄ:
   1 straipsnis
   Pritariama tam, kad Europos Komisija sudarytų Prancūzijos Respublikos, Europos atominės energijos bendrijos ir Tarptautinės atominės energijos agentūros susitarimo dėl saugos kontrolės priemonių taikymo įgyvendinant Sutartį dėl branduolinių ginklų uždraudimo Lotynų Amerikoje ir Karibų jūros šalyse 1 ir 2 protokolų dalinius pakeitimus.
   1 ir 2 protokolų dalinių pakeitimų tekstas pridedamas prie šio sprendimo.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. lapkričio 10 d.

            Tarybos vardu

            Pirmininkas

         P. GRAMEGNA

      PRIEDAS

                  I.

                  Prancūzijos Respublikos, Europos atominės energijos bendrijos ir Tarptautinės atominės energijos agentūros susitarimo dėl saugos kontrolės priemonių taikymo įgyvendinant Sutartį dėl branduolinių ginklų uždraudimo Lotynų Amerikoje ir Karibų jūros šalyse (toliau – Susitarimas dėl garantijų) 1 protokolo I dalis pakeičiama taip:

                              „I.

                                          A)

                                          Iki tol, kol:

                                                      1.

                                                      Prancūzijos I protokolo teritorijos taikiai branduolinei veiklai vykdyti turi branduolinės medžiagos, kurios kiekis viršija tos medžiagos ribas, nustatytas Prancūzijos, Euratomo bendrijos ir Agentūros susitarimo dėl saugos kontrolės priemonių taikymo įgyvendinant Sutartį dėl branduolinių ginklų uždraudimo Lotynų Amerikoje ir Karibų jūros šalyse (toliau – Susitarimas) 35 straipsniu, arba

                                                      2.

                                                      bus priimtas sprendimas Prancūzijos I protokolo teritorijose statyti arba suteikti leidimą statyti objektą, kurio apibrėžtis pateikta,
                                                      Susitarimo II dalies, išskyrus 31–37, 39, 47, 48, 58, 60, 66, 67, 69, 71–75, 81, 83–89, 93 ir 94 straipsnius, nuostatų įgyvendinimas laikinai sustabdomas.

                                          B)

                                          Pagal Susitarimo 32 straipsnio a ir b punktus teiktina informacija gali būti konsoliduota ir pateikta metinėje ataskaitoje; panašiai teikiama, jei taikoma, ir 32 straipsnio c punkte aprašytos branduolinės medžiagos importo ir eksporto metinė ataskaita.

                                          C)

                                          Siekdama sudaryti sąlygas laiku pasirašyti Susitarimo 37 straipsnyje numatytus papildomus susitarimus, Bendrija:

                                                      1.

                                                      gerokai iš anksto praneša Agentūrai, kad Prancūzijos I protokolo teritorijose taikiai branduolinei veiklai vykdyti turi branduolinės medžiagos, kurios kiekis viršija šio teisės akto A skirsnyje nurodytas ribas, arba

                                                      2.

                                                      praneša Agentūrai, kai tik priimamas sprendimas Prancūzijos I protokolo teritorijose statyti arba suteikti leidimą statyti objektą,
                                                      priklausomai nuo to, kuri iš dviejų sąlygų įvykdoma pirmiau. Tada prireikus Prancūzija, Bendrija ir Agentūra susitaria dėl bendradarbiavimo procedūrų taikant Susitarime numatytas saugos kontrolės priemones.“

                  II.

                  Saugos kontrolės priemonių susitarimo 2 protokolo I dalis pakeičiama taip:

                              „I.

                              Kai Bendrija pagal šio Susitarimo 1 protokolo 1 skirsnio C dalį praneša Agentūrai, kad Prancūzijos I protokolo teritorijose taikiai branduolinei veiklai vykdyti turima branduolinės medžiagos, kurios kiekis viršija šio Susitarimo 1 protokolo 1 dalies A skirsnio 1 punkte nurodytas ribas, arba kad priimtas sprendimas Prancūzijos I protokolo teritorijose statyti arba suteikti leidimą statyti objektą, kaip apibrėžta apibrėžtyse, kaip numatyta šio Susitarimo 1 protokolo 1 dalies A skirsnio 2 punkte (priklausomai nuo to, kuri iš šių dviejų sąlygų įvykdoma pirmiau), Prancūzija, Bendrija ir Agentūra susitaria dėl bendradarbiavimo procedūrų taikant Susitarime numatytas saugos kontrolės priemones protokolo. Tokiomis procedūromis bus pagerintas tam tikrų Susitarimo nuostatų vykdymas ir visų pirma nustatytos sąlygos ir priemonės, kuriomis bus vykdomas jau minėtas bendradarbiavimas siekiant išvengti nereikalingo veiksmų, susijusių su saugos kontrolės priemonėmis, dubliavimosi. Kiek galima šios procedūros bus grindžiamos procedūromis, tuo metu galiojančiomis pagal Bendrijos valstybių narių, Bendrijos ir Agentūros kitų saugos kontrolės priemonių sutarčių protokolus ir papildomus susitarimus, įskaitant Bendrijos ir Agentūros suderintus susijusius konkrečius susitarimus.“


title: 2010 m. gruodžio 13 d. Europos Parlamento biuro sprendimas, kuriuo iš dalies keičiamos Europos Parlamento narių statuto įgyvendinimo taisyklės

text:
15.12.2010

               LT

               Europos Sąjungos oficialusis leidinys

               C 340/6

         EUROPOS PARLAMENTO BIURO SPRENDIMAS
   2010 m. gruodžio 13 d.
   kuriuo iš dalies keičiamos Europos Parlamento narių statuto įgyvendinimo taisyklės
   2010/C 340/06
   EUROPOS PARLAMENTO BIURAS,
   atsižvelgdamas į Sutartį dėl Europos Sąjungos veikimo, ypač į jos 223 straipsnio 2 dalį,
   atsižvelgdamas į Europos Parlamento narių statutą (1) (toliau – Statutas),
   atsižvelgdamas į Europos Parlamento darbo tvarkos taisyklių 8 ir 23 straipsnius,
   kadangi:

               (1)

               2009 m. lapkričio 11 d. ir 23 d., 2009 m. gruodžio 14 d., 2010 m. balandžio 19 d. ir 2010 m. liepos 5 d. Europos Parlamento biuro sprendimu (2) buvo iš dalies pakeistos Europos Parlamento narių statuto įgyvendinimo taisyklės (3) (toliau – įgyvendinimo taisyklės), siekiant, inter alia, užtikrinti, kad Parlamento nariai galėtų atsisakyti teisės gauti sveikatos priežiūros išlaidų kompensaciją. Siekiant užtikrinti stabilią tvarką, kiekvienas sprendimas atsisakyti šios teisės arba panaikinti minėtosios teisės atsisakymą turėtų galioti bent 12 mėnesių. Kaip ir kiti įgyvendinimo taisyklių pakeitimai, 3 straipsnį papildant 4 ir 5 dalimis, šiuo sprendimu atliekamas tų nuostatų pakeitimas turėtų būti taikomas nuo 2010 m. liepos 7 d.

               (2)

               Pagal Europos Parlamento narių išlaidų kompensavimo ir išmokų mokėjimo taisykles (toliau – IKIM taisyklės) komitetų ar pakomitečių pirmininkams buvo skiriama metinė išmoka padengti kelionės išlaidas, patirtas vykstant į konferencijas ar renginius ES tema, susijusius su pirmininkų komitetų ar pakomitečių veiklos sritimi ir turinčius parlamentinį aspektą. 2009 m. pirmojoje pusėje tos išmokos suma buvo 4 148 EUR. Ta sistema ir toliau buvo taikoma pagal įgyvendinimo taisykles. Tačiau dėl neapdairios kanceliarinės klaidos įgyvendinimo taisyklėse buvo įrašyta 4 000 EUR suma. Nuo 2010 m. sausio 1 d. ši klaida turėtų būti ištaisyta.

               (3)

               Remiantis įgyvendinimo taisyklių 23 straipsniu EP nariai turi teisę gauti kelionės išlaidų, patirtų valstybėje narėje, kurioje jie buvo išrinkti, kompensaciją. Leidžiama vykti į ne daugiau kaip 24 keliones (į abi puses) lėktuvu, traukiniu ar laivu; kelionėms automobiliu nustatyti didžiausi atstumai priklauso nuo atitinkamos valstybės narės dydžio. Siekiant Parlamento nariams suteikti lankstesnių galimybių, turėtų būti įmanoma Parlamento nariams, išnaudojusiems kelionės išlaidų lėktuvu, traukiniu ar laivu normą, kelionės automobiliu išmoką panaudoti išmokai kelionėms lėktuvu, traukiniu ar laivu, vieną kelionę prilyginant 2 % ilgiausio leidžiamo atstumo iki valstybės narės, kurioje išrinktas atitinkamas Parlamento narys. Ta pati taisyklė mutatis mutandis turėtų būti taikoma savo kelionių automobiliu išlaidų normą išnaudojusiems Parlamento nariams. Šis pakeitimas turėtų būti taikomas nuo 2011 m. sausio 1 d.

               (4)

               Siekiant užtikrinti tinkamą finansų valdymą, prašymai dėl pensijų, kurias gauti EP nariai turi teisę, išmokėjimo turėtų būti pateikti per šešis mėnesius nuo teisės atsiradimo, išskyrus nenugalimos jėgos (force majeure) atvejus. Jeigu to termino nesilaikoma, pirmoji mėnesio, kurį buvo gautas prašymas, diena turėtų būti laikoma pensijos mokėjimo pradžios diena.

               (5)

               Į įgyvendinimo taisykles reikia įtraukti nuostatas, susijusias su banko pavedimais, siekiant šias taisykles suderinti su 2007 m. lapkričio 13 d. Europos Parlamento ir Tarybos direktyva 2007/64/EB dėl mokėjimo paslaugų vidaus rinkoje (4).

               (6)

               Mirus buvusiems EP nariams, kurie gaudavo netekto darbingumo pensiją pagal IKIM taisykles, jų išlaikytiniams turėtų būti suteikta teisė gauti našlių pensiją pagal tas pačias sąlygas, kurios buvo taikomos iki Statuto įsigaliojimo dienos,

         PRIĖMĖ ŠĮ SPRENDIMĄ:
   1 straipsnis
   Įgyvendinimo taisyklės iš dalies keičiamos taip:

               1)

               3 straipsnio 4 ir 5 dalys pakeičiamos taip:
               „4.   Parlamento nariai ir buvę Parlamento nariai, gaunantys pagal Statuto 13 straipsnį nustatytą pereinamojo laikotarpio pašalpą arba pensiją pagal Statuto 14 ir 15 straipsnius, gali atsisakyti teisės gauti sveikatos priežiūros išlaidų kompensaciją, kaip nustatyta 1 dalyje; šis atsisakymas įsigalioja pirmąją mėnesio dieną praėjus vienam mėnesiui po prašymo pateikimo dienos. Tokiu atveju jie turi teisę gauti du trečdalius sveikatos priežiūros draudimo įnašo kompensacijos, jei bendra kompensuojama suma neviršija 400 EUR per mėnesį.
               5.   Bet kuris Parlamento narys ar buvęs Parlamento narys, kuris pagal 4 dalį atsisako teisės gauti sveikatos priežiūros išlaidų kompensaciją, negali susigrąžinti 1 dalyje nustatytos teisės gauti sveikatos priežiūros išlaidų kompensaciją, kol nuo tos dienos nepraėjo dvylika mėnesių. Taip pat bet kuris vėlesnis pokytis, nesvarbu ar susijęs su teisės gauti sveikatos priežiūros išlaidų kompensaciją susigrąžinimu, kaip nustatyta 1 dalyje, ar su šios teisės atsisakymu, gali būti atliktas ne anksčiau kaip praėjus dvylikos mėnesių laikotarpiui.“;

               2)

               22 straipsnio 3 dalies pirmoji pastraipa pakeičiama taip:
               „3.   Didžiausia kompensuojama metinė kelionės išlaidų, kurias iš tikrųjų patiria komitetų arba pakomitečių pirmininkai, vykdami į konferencijas ar renginius ES tema, susijusius su jų komitetų ar pakomitečių veiklos sritimi ir turinčius parlamentinį aspektą, suma – 4 148 EUR. Norint dalyvauti tokiuose renginiuose būtina gauti išankstinį Parlamento Pirmininko leidimą, kuris išduodamas patikrinus, ar yra lėšų atsižvelgiant į pirmiau nurodytą didžiausią sumą.“;

               3)

               23 straipsnyje įterpiama tokia dalis:
               „1a.   Parlamento nariui, išnaudojusiam 1 dalies a punkte nustatytą kelionės išlaidų lėktuvu, traukiniu ar laivu normą, pateikus rašytinį prašymą, 1 dalies b punkte nurodyta kelionės automobiliu išmoka gali būti panaudota išmokai kelionėms lėktuvu, traukiniu ar laivu, kelionę į vieną pusę prilyginant 2 % ilgiausio leidžiamo atstumo iki valstybės narės, kurioje išrinktas atitinkamas Parlamento narys.
               Ši taisyklė mutatis mutandis taikoma bet kuriam savo kelionių automobiliu išlaidų normą išnaudojusiam Parlamento nariui.“;

               4)

               49 straipsnio 1 dalis papildoma šia pastraipa:
               „Buvę Parlamento nariai arba jų teisiniai atstovai pateikia prašymus išmokėti senatvės pensiją per šešis mėnesius nuo teisės atsiradimo, išskyrus nenugalimos jėgos (force majeure) atvejus. Tam terminui pasibaigus, pirmoji mėnesio, kurį buvo gautas prašymas, diena laikoma senatvės pensijos mokėjimo pradžios data.“;

               5)

               63 straipsnio 1 dalis pakeičiama taip:
               „1.   Mokėjimai pagal šias įgyvendinimo taisykles atliekami pervedant atitinkamas sumas pagal 2007 m. lapkričio 13 d. Europos Parlamento ir Tarybos direktyvos 2007/64/EB dėl mokėjimo paslaugų vidaus rinkoje (5) nuostatas. Parlamentas sumoka mokėtojui taikomus mokesčius. Visus kitus mokesčius sumoka gavėjas.

               6)

               75 straipsnio 1 dalis papildoma šia pastraipa:
               „Jei buvęs Parlamento narys, gaudavęs netekto darbingumo pensiją, mirė po 2009 m. liepos 14 d., našlių pensija mokama jo (jos) sutuoktiniams, nuolatiniams santuokos neįregistravusiems partneriams arba išlaikomiems vaikams, vadovaujantis IKIM I priede nustatytomis sąlygomis.“;

               7)

               Pridedamas šis 82 straipsnis:
               „82 straipsnis
               Pereinamojo laikotarpio tvarka, taikoma sveikatos priežiūros išlaidų kompensacijos atsisakymui
               Parlamento nariams, kurie pagal 3 straipsnio 4 dalį ne vėliau kaip 2011 m. kovo 15 d. atsisako teisės gauti sveikatos priežiūros išlaidų kompensaciją, išmokama kompensacija minėtoje dalyje nurodytomis sąlygomis atgaline data nuo 2009 m. liepos 14 d. arba nuo pirmo mėnesio, einančio po dienos, kada buvo išmokėta paskutinė sveikatos priežiūros išlaidų kompensacija remiantis 3 straipsnio 1 dalimi.“.

         2 straipsnis
   1.   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   2.   Šis sprendimas taikomas nuo tos pačios dienos, išskyrus šias nuostatas:

               a)

               1 straipsnio 1 dalis taikoma nuo 2010 m. liepos 7 d.;

               b)

               1 straipsnio 2 dalis taikoma nuo 2010 m. sausio 1 d.;

               c)

               1 straipsnio 3 dalis taikoma nuo 2011 m. sausio 1 d.

      (1)  2005 m. rugsėjo 28 d. Europos Parlamento sprendimas 2005/684/EB, Euratomas, dėl Europos Parlamento narių statuto priėmimo (OL L 262, 2005 10 7, p. 1).

      (2)  OL C 180, 2010 6 7, p. 1.

      (3)  2008 m. gegužės 19 d. ir birželio 9 d. Europos Parlamento biuro sprendimas dėl Europos Parlamento narių statuto įgyvendinimo taisyklių (OL C 159, 2009 7 13, p. 1).

      (4)  OL L 319, 2007 12 5, p. 1.

      (5)  OL L 319, 2007 12 5, p. 1.“;


title: 2010/11/: 2010 m. sausio 7 d. Komisijos sprendimas dėl vartotojų montuojamų vaikams neįveikiamų langų ir balkonų durų užraktų Europos standartų atitikties saugos reikalavimams remiantis Europos Parlamento ir Tarybos direktyva 2001/95/EB (pranešta dokumentu Nr. C(2009) 10298) (Tekstas svarbus EEE)

text:
8.1.2010

               LT

               Europos Sąjungos oficialusis leidinys

               L 4/91

         KOMISIJOS SPRENDIMAS
   2010 m. sausio 7 d.
   dėl vartotojų montuojamų vaikams neįveikiamų langų ir balkonų durų užraktų Europos standartų atitikties saugos reikalavimams remiantis Europos Parlamento ir Tarybos direktyva 2001/95/EB
   (pranešta dokumentu Nr. C(2009) 10298)
   (Tekstas svarbus EEE)
   (2010/11/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. gruodžio 3 d. Europos Parlamento ir Tarybos direktyvą 2001/95/EB dėl bendros gaminių saugos (1), ypač į jos 4 straipsnio 1 dalies a punktą,
   kadangi:

               (1)

               Pagal Direktyvos 2001/95/EB nuostatas Europos standartus turi nustatyti Europos standartizacijos įstaigos. Minėtais standartais turėtų būti užtikrinta, kad gaminiai atitiktų direktyvos bendruosius saugos reikalavimus.

               (2)

               Remiantis Direktyva 2001/95/EB, gaminys laikomas saugiu, kai jis atitinka neprivalomuosius nacionalinius standartus, kuriais perkeliami Europos standartai, kiek tai susiję su rizika ir rizikos kategorijomis, kurioms taikomi atitinkami nacionaliniai standartai.

               (3)

               Atsitiktinis kritimas iš aukštai, pavyzdžiui, per langus ar balkonus, yra pagrindinė vaikų iki 5 metų mirties ar galvos smegenų ar skeleto negrįžtamų pažeidimų priežastis. Tai yra didelė problema miestuose, kur labai daug daugiaaukščių daugiabučių namų, dažniausiai pasitaiko pavasarį ir vasarą, kai langai paliekami atidaryti ilgesnį laiką. 2005 m. gegužės–rugsėjo mėn. Ile-de-France regione užregistruoti 67 vaikų kritimo iš aukštai atvejai, o tai sudarė beveik 14 atvejų per mėnesį. Danijoje ir Švedijoje kiekvienais metais registruojama nuo 20 iki 60 atvejų. 1996–2003 m. vaikų kritimo iš aukštai atvejų vidutinis skaičius – 79 per metus Graikijoje, 130 per metus Nyderlanduose ir 25 per metus Jungtinėje Karalystėje.

               (4)

               Siekiant mažinti atsitiktinio kritimo iš aukštai atvejų skaičių ar jų išvengti nustatyti langų dydžio, taip pat langų skersinių ir apsaugų naudojimo bei jų konstrukcijos reikalavimai. Tačiau šie reikalavimai nustatyti nacionaliniuose statybos kodeksuose, kurie atskirose valstybėse narėse skiriasi.

               (5)

               Rinkoje taip pat yra gaminių, kurie skirti riboti ar blokuoti langų ir balkonų durų atidarymą. Tokie gaminiai yra montuojami paties vartotojo tiesiogiai ant lango ar balkono durų.

               (6)

               Europos saugos standartų šiems gaminiams nėra. Šiuo metu pagrindinės nuorodos ūkinės veiklos vykdytojams ir rinkos priežiūros institucijoms pateikiamos kai kuriuose nacionaliniuose bei tarptautiniuose standartuose ir bandymų metoduose.

               (7)

               2005–2007 m. Austrija, Danija ir Norvegija kartu įgyvendino projektą, skirtą esančių rinkoje vartotojų montuojamų langų ir balkonų durų užraktų saugai ir esamų nacionalinių bei tarptautinių bandymų metodų tinkamumui įvertinti. Be to, projekto dalyviai atsižvelgė į Europos atstovavimo vartotojams standartizacijos srityje koordinavimo asociacijos (ANEC) parengtus reikalavimus (2), pateiktus 2004 m. paskelbtame apsaugos nuo vaikų įtaisų tyrime (3), taip pat į kai kuriuos EN-71:1 žaislų saugos standarto reikalavimus.

               (8)

               Projekto rezultatai parodė, kad keletas tirtų užraktų modelių gali būti įveikti vaikų, nepaisant neįveikimo vaikams reikalavimo; kiti modeliai subyrėjo, sulūžo arba neatlaikė senėjimo bandymo, prie visų modelių nebuvo pridėtos kai kurios reikalaujamos pagrindinės instrukcijos.

               (9)

               Todėl būtina nustatyti specialiuosius reikalavimus pagal Direktyvos 2001/95/EB 4 straipsnio 1 dalies a punktą ir remiantis tokiais reikalavimais atitinkamai parengti Europos saugos standartus siekiant užtikrinti, kad šie įtaisai būtų apsaugoti nuo vaikų, išlaikytų struktūrinį vientisumą visą numatytą eksploatavimo laikotarpį, būtų atsparūs senėjimui ir meteorologinių sąlygų poveikiui ir būtų pateiktos aiškios instrukcijos bei informacija naudotojams. Šie standartai turėtų būti parengti pagal Europos Parlamento ir 1998 m. birželio 22 d. Tarybos direktyvą 98/34/EB, nustatančią informacijos apie techninius standartus ir reglamentus bei informacinės visuomenės paslaugas teikimo tvarką (4). Nuoroda į priimtą standartą turėtų būti paskelbta Europos Sąjungos oficialiajame leidinyje, vadovaujantis Direktyvos 2001/95/EB 4 straipsnio 2 dalimi.

               (10)

               Šiuo sprendimu turėtų būti reglamentuojami tik tie užraktai, kuriuos montuoja patys vartotojai ant langų ar balkono durų. Užraktams, kurie yra lango ar balkono durų rėmo dalis, taikomi techniniai reikalavimai, nustatyti 1988 m. gruodžio 21 d. Tarybos direktyvoje 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo (5).

               (11)

               Kai tik bus parengti atitinkami standartai ir jeigu Europos Komisija nutars paskelbti nuorodą į juos Oficialiajame leidinyje, laikantis Direktyvos 2001/95/EB 4 straipsnio 2 dalyje nustatytos tvarkos, vaikams neįveikiami vartotojų montuojami langų ir balkonų durų užraktai turėtų būti laikomi atitinkančiais Direktyvos 2001/95/EB bendrąjį saugos reikalavimą tiek, kiek saugos reikalavimų yra nustatyta atitinkamuose standartuose.

               (12)

               Šiame sprendime numatytos priemonės atitinka Direktyvos 2001/95/EB 15 straipsniu įsteigto komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Apibrėžtys
   Šiame sprendime:

               —

               vartotojo montuojamas užraktas – įtaisas, kuriuo blokuojamas lango ar balkono durų atidarymas arba leidžiama juos atidaryti tik iki nustatytos padėties. Tokį įtaisą turi montuoti pats vartotojas ant lango ar balkono durų;

               —

               „vaikams neįveikiamas“ ar „su apsauga nuo vaikų“ reiškia, kad įtaiso negali įveikti jaunesnis nei 51 mėnesio amžiaus vaikas.

         2 straipsnis
   Reikalavimai
   Specialieji vartotojų montuojamų vaikams neįveikiamų užraktų saugos reikalavimai, kuriuos pagal Direktyvos 2001/95/EB 4 straipsnį turės atitikti Europos standartai, nustatyti šio sprendimo priede.
   3 straipsnis
   Skelbimas
   Šis sprendimas įsigalioja dvidešimtą dieną nuo jo paskelbimo Europos Bendrijų oficialiajame leidinyje.

      Priimta Briuselyje 2010 m. sausio 7 d.

            Komisijos vardu

            Pirmininkas

         José Manuel BARROSO

      (1)  OL L 11, 2002 1 15, p. 4.

      (2)  ANEC – Europos vartotojų atstovavimas standartizacijoje (angl. – The European consumer voice in standartisation), http://www.anec.org/anec.asp

      (3)  http://www.anec.org/attachments/r&t005–04.pdf

      (4)  OL L 204, 1998 7 21, p. 37.

      (5)  OL L 40, 1989 2 11, p. 12.

      PRIEDAS

         Specialieji vartotojų montuojamų vaikams neįveikiamų langų ir balkonų durų užraktų saugos reikalavimai ir bandymų metodai

         Fizinės ir mechaninės savybės

      Langų ir balkonų durų užraktai turi būti sukonstruoti taip, kad būtų atsparūs daugkartiniam atidarymui ir uždarymui, su apkrova ar be jos, taip pat senėjimui ir visų meteorologinių sąlygų, pavyzdžiui, saulės, lietaus, sniego, ledo, drėgmės, aukštos ir žemos temperatūros, vėjo poveikiui, ir išliktų neįveikiami vaikams.
      Įtaisai turi būti atsparūs atsitiktiniam poveikiui visą eksploatavimo laikotarpį ir nelūžti.
      Kad atitiktų numatytą paskirtį, įtaisai turi riboti angos tarp atveriamo lango ar durų rėmo dydį iki didžiausio leidžiamo, kad būtų galima veiksmingai apsisaugoti nuo mažo vaiko iškritimo, visų pirma atsižvelgiant į įvairaus amžiaus vaikų vystymosi ypatumus ir antropometrinius duomenis.

         Smulkiosios dalys

      Siekiant išvengti uždusimo pavojaus, atskiriamos ar galinčios atsiskirti smulkiosios dalys turi būti tokių matmenų, kad vaikai negalėtų jų praryti ir (arba) įkvėpti.

         Aštrios briaunos ir išsikišančios dalys

      Siekiant išvengti įdūrimų, įpjovimų, įkirtimų, įkirpimų ar kitų fizinių sužalojimų, pasiekiamos briaunos turi būti suapvalintos ar paslėptos ir neturi likti atskirų aštrių vietų ar išsikišančių paviršių.

         Pavojus suspausti pirštus

      Įtaisuose neturi būti atvirų angų atsižvelgiant į įvairaus amžiaus vaikų antropometrinio matavimo duomenis ir jų gebėjimus.

         Bandymai

      Specialiais bandymų metodais turi būti išbandytas senėjimas veikiant ultravioletinei radiacijai ir didėjančiai temperatūrai, dėvėjimasis, mechaninis stabilumas ir neįveikiamumas vaikui. Gaminiai, kuriuose yra lanksčių dalių, kaip antai grandinių, vielų ir lynų, turi būti išbandyti štampavimo metodu. Šie įtaisai turi nelūžti ir po bandymo turi išlikti visiškai funkcionalūs.
      Bandymų metodai turi būti pritaikyti, jei įmanoma, išbandyti visų tipų langų (pvz., prancūziškų ar suveriamųjų langų, pakeliamųjų ir stumdomųjų langų) užraktų veikimui.
      Bandymuose naudojamos jėgos turi veikti labiausiai tikėtinomis poveikio kryptimis ir turi būti matuojamos, esant ne didesniam matavimo neapibrėžtumui nei + 1 %, o poslinkių matavimo neapibrėžtumas neturėtų viršyti + 1 mm.

         Bandymų su vaikais sekcija

      Turi būti ištirta neįveikiamumo vaikui funkcija. Turi būti laikomasi referencinių EN ISO 8317 vaikams atsparios pakuotės reikalavimų. Turi būti atitiktis tam standarte nustatytam neatsparumo kriterijui.

         Informacija apie gaminį

      Siekiant mažinti galimą su gaminio naudojimu susijusią riziką turi būti pateikiama informacija apie gaminį.
      Turi būti pateikta informacija apie saugų gaminio naudojimą. Šiose instrukcijose turi būti pateikta bent jau tokia informacija:

                  —

                  gamintojo, importuotojo ar už gaminio pardavimą atsakingos organizacijos pavadinimas ar prekės ženklas,

                  —

                  nurodymai: „Prieš montuodami ir naudodami įtaisą įdėmiai perskaitykite šią instrukciją. Jeigu nesilaikysite nurodymų, įtaiso apsauga nuo vaikų gali būti pažeista. Saugokite šias instrukcijas tolesniam naudojimui.“,

                  —

                  informacija apie langų, kuriems šis gaminys yra skirtas, tipą,

                  —

                  nurodymai, kaip ir kur teisingai montuoti įtaisą. Skirtingų tipų langams ir skirtingoms medžiagoms, pavyzdžiui, medienai, metalui, plastikui ir pan., gali būti reikalingos skirtingos instrukcijos. Kadangi įtaisą būtina sumontuoti teisingai, kad vaikai jo negalėtų įveikti, instrukcijos turi būti tikslios, o kai kuriais atvejais gali reikėti specialaus montavimo įrankio,

                  —

                  bet kuri su saugiu naudojimu susijusi kita informacija.


title: 2012 m. gruodžio 10 d. Tarybos sprendimas 2012/765/BUSP, kuriuo atnaujinamas asmenų, grupių ir subjektų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas 2012/333/BUSP

text:
11.12.2012

               LT

               Europos Sąjungos oficialusis leidinys

               L 337/50

         TARYBOS SPRENDIMAS 2012/765/BUSP
   2012 m. gruodžio 10 d.
   kuriuo atnaujinamas asmenų, grupių ir subjektų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas 2012/333/BUSP
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2001 m. gruodžio 27 d. Taryba priėmė Bendrąją poziciją 2001/931/BUSP (1);

               (2)

               2012 m. birželio 25 d. Taryba priėmė Sprendimą 2012/333/BUSP, kuriuo atnaujinamas asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas (2);

               (3)

               vadovaujantis Bendrosios pozicijos 2001/931/BUSP 1 straipsnio 6 dalimi, būtina atlikti išsamią asmenų, grupių ir subjektų, kuriems taikomas Sprendimas 2012/333/BUSP, sąrašo peržiūrą;

               (4)

               šiame sprendime pateikiami Tarybos atliktos asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, peržiūros rezultatai;

               (5)

               Taryba padarė išvadą, kad asmenys, grupės ir subjektai, kuriems taikomi Bendrosios pozicijos 2001/931/BUSP 2, 3 ir 4 straipsniai, yra susiję su teroro aktais, kaip apibrėžta Bendrosios pozicijos 2001/931/BUSP 1 straipsnio 2 ir 3 dalyse, kad kompetentinga institucija dėl jų yra priėmusi sprendimą, kaip apibrėžta tos bendrosios pozicijos 1 straipsnio 4 dalyje, ir kad jiems toliau turėtų būti taikomos toje bendrojoje pozicijoje numatytos specialios ribojamosios priemonės;

               (6)

               asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas turėtų būti atitinkamai atnaujintas ir turėtų būti panaikintas Sprendimas 2012/333/BUSP,

         PRIĖMĖ ŠĮ SPRENDIMĄ:
   1 straipsnis
   Asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas pateikiamas šio sprendimo priede.
   2 straipsnis
   Sprendimas 2012/333/BUSP panaikinamas.
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2012 m. gruodžio 10 d.

            Tarybos vardu

            Pirmininkė

         C. ASHTON

      (1)  OL L 344, 2001 12 28, p. 93.

      (2)  OL L 165, 2012 6 26, p. 72.

      PRIEDAS

         1 STRAIPSNYJE NURODYTAS ASMENŲ, GRUPIŲ IR SUBJEKTŲ SĄRAŠAS

      1.   ASMENYS

                  1.

                  ABDOLLAHI Hamed (dar žinomas kaip Mustafa Abdullahi), gimęs 1960 8 11 Irane. Pasas: D9004878

                  2.

                  AL-NASSER, Abdelkarim Hussein Mohamed, gimęs Al Ihsa (Saudo Arabija); Saudo Arabijos pilietis

                  3.

                  AL YACOUB, Ibrahim Salih Mohammed, gimęs 1966 10 16 Tarut (Saudo Arabija); Saudo Arabijos pilietis

                  4.

                  ARBABSIAR Manssor (dar žinomas kaip Mansour Arbabsiar), gimęs 1955 m. kovo 6 d. arba 15 d. Irane. Irano ir JAV pilietis. Pasas: C2002515 (Iranas); Pasas: 477845448 (JAV). Nacionalinės asmens tapatybės kortelės Nr.: 07442833, galioja iki 2016 m. kovo 15 d. (JAV vairuotojo pažymėjimas)

                  5.

                  BOUYERI, Mohammed (dar žinomas kaip Abu ZUBAIR; dar žinomas kaip SOBIAR; dar žinomas kaip Abu ZOUBAIR), gimęs 1978 3 8 Amsterdame (Nyderlandai) –Hofstadgroep grupuotės narys

                  6.

                  FAHAS, Sofiane Yacine, gimęs 1971 09 10 Alžyre (Alžyras) – al-Takfir ir al-Hijra narys

                  7.

                  IZZ-AL-DIN, Hasan (dar žinomas kaip GARBAYA, Ahmed; dar žinomas kaip SA-ID; dar žinomas kaip SALWWAN, Samir), Libanas, gimęs 1963 m. Libane, Libano pilietis

                  8.

                  MOHAMMED, Khalid Shaikh (dar žinomas kaip ALI, Salem; dar žinomas kaip BIN KHALID, Fahd Bin Adballah; dar žinomas kaip HENIN, Ashraf Refaat Nabith; dar žinomas kaip WADOOD, Khalid Adbul), gimęs 1965 4 14 arba 1964 3 1 Pakistane, paso Nr. 488555

                  9.

                  SHAHLAI Abdul Reza (dar žinomas kaip Abdol Reza Shala'i, dar žinomas kaip Abd-al Reza Shalai, dar žinomas kaip Abdorreza Shahlai, dar žinomas kaip Abdolreza Shahla'i, dar žinomas kaip Abdul-Reza Shahlaee, dar žinomas kaip Hajj Yusef, dar žinomas kaip Haji Yusif, dar žinomas kaip Hajji Yasir, dar žinomas kaip Hajji Yusif, dar žinomas kaip Yusuf Abu-al-Karkh), gimęs apie 1957 m. Irane. Adresai: 1) Kermanshah, Iranas, 2) Mehrano karinė bazė, Ilamo provincija, Iranas

                  10.

                  SHAKURI Ali Gholam, gimęs apie 1965 m., Teherane, Iranas

                  11.

                  SOLEIMANI Qasem (dar žinomas kaip Ghasem Soleymani, dar žinomas kaip Qasmi Sulayman, dar žinomas kaip Qasem Soleymani, dar žinomas kaip Qasem Solaimani, dar žinomas kaip Qasem Salimani, dar žinomas kaip Qasem Solemani, dar žinomas kaip Qasem Sulaimani, dar žinomas kaip Qasem Sulemani), gimęs 1957 3 11 Irane. Irano pilietis. Pasas: 008827 (Irano diplomatinis), išduotas 1999 m. Laipsnis: generolas majoras.

            2.   GRUPĖS IR SUBJEKTAI

                  1.

                     Abu Nidal organizacija – ANO (dar žinoma kaip Fatah Revoliucinė Taryba; dar žinoma kaip Arabų revoliucinės brigados; dar žinoma kaip „Juodasis rugsėjis“; dar žinoma kaip Musulmonų socialistų revoliucinė organizacija)

                  2.

                     Al-Aqsa kankinių brigada

                  3.

                  Al-Aqsa e.V.

                  4.

                     Al-Takfir ir Al-Hijra

                  5.

                  Babbar Khalsa

                  6.

                  Filipinų komunistų partija, įskaitant Naują tautų armiją – NTA, Filipinuose

                  7.

                     Gama'a al-Islamiyya (dar žinoma kaip Al-Gama'a al-Islamiyya) (Islamo grupė – IG)

                  8.

                     İslami Büyük Doğu Akıncılar Cephesi – IBDA-C – (Didysis islamo rytų karių frontas)

                  9.

                     Hamas, įskaitant Hamas-Izz al-Din al-Qassem

                  10.

                     Hizbul Mujahideen – HM

                  11.

                     Hofstadgroep grupuotė

                  12.

                  Šventosios Žemės paramos ir plėtros fondas

                  13.

                  Tarptautinė sikų jaunimo federacija – TSJF

                  14.

                  Khalistano Zindabad pajėgos – KZF

                  15.

                  Kurdistano darbininkų partija – PKK (dar žinoma kaip KADEK; dar žinoma kaip KONGRA-GEL)

                  16.

                     Tamil Eelamo išlaisvinimo tigrai – TEIT

                  17.

                     Ejército de Liberación Nacional (Nacionalinė išlaisvinimo armija)

                  18.

                  Palestinos islamo Jihad – PIJ

                  19.

                  Palestinos išlaisvinimo liaudies frontas – PILF

                  20.

                  Palestinos išlaisvinimo liaudies fronto Aukščiausioji vadovybė (dar žinoma kaip PILF Aukščiausioji vadovybė)

                  21.

                     Fuerzas armadas revolucionarias de Colombia – FARC (Kolumbijos revoliucinės ginkluotosios pajėgos)

                  22.

                     Devrimci Halk Kurtuluș Partisi-Cephesi – DHKP/C (dar žinoma kaip Devrimci Sol (Revoliucinė kairė); dar žinoma kaip Dev Sol) (Revoliucinė liaudies išlaisvinimo armija / frontas / partija)

                  23.

                     Sendero Luminoso (SL) (Šviečiantis kelias)

                  24.

                     Stichting Al Aqsa (dar žinoma kaip Stichting Al Aqsa Nederland; dar žinoma kaip Al Aqsa Nederland)

                  25.

                     Teyrbazen Azadiya Kurdistan grupuotė – TAK (dar žinoma kaip Kurdistano laisvės sakalai; dar žinoma kaip Kurdistano laisvės vanagai)